সিতারা দেবী

সিতারা দেবী (৮ নভেম্বর ১৯২০ – ২৫ নভেম্বর ২০১৪) ছিলেন কত্থক ধারার একজন বিশিষ্ট ভারতীয় নৃত্যশিল্পী, সঙ্গীতশিল্পী ও অভিনেত্রী। তিনি অনেক পুরস্কার ও সম্মাননায় ভূষিত হয়েছেন এবং ভারত ও ভারতের বাইরে, লন্ডনের রয়াল আলবার্ট হলে (১৯৬৭) ও নিউইয়র্কের কার্নেগি হলের (১৯৭৬) মতো বিখ্যাত মঞ্চে নৃত্য পরিবেশনা করেছেন। 

প্রাথমিক জীবন 
সিতারা দেবী ১৯২০ সালের ৮ নভেম্বর কলকাতায় (তদানিন্তন ক্যালকাটা) জন্মগ্রহণ করেন। সে বছর ঐদিনই ভারতীয় উৎসব দীপাবলির প্রাক্কালে "ধনতেরা" অনুষ্ঠিত হয়েছিল। তাই সৌভাগ্যের প্রতীক হিন্দু দেবীর নামানুসারে তার নাম রাখা হয় "ধনলক্ষ্মী"।

ধনলক্ষ্মীর পিতার পরিবার ছিলেন ব্রাহ্মণ, তাদের আদি নিবাস ছিল বারানসিতে, তবে অনেক বছর আগেই তারা কলকাতাতে স্থায়ী হন। তার বাবা সুখদেব মহারাজ একজন বৈষ্ণবী ব্রাহ্মণ ও সংস্কৃত ভাষার পণ্ডিত ছিলেন, তবে কত্থক নাচ শিখিয়ে ও পরিবেশন করেই তিনি জীবিকা নির্বাহ করতেন। তার মা মৎস্যকুমারীর পরিবারও স্থানীয় শিল্পগোষ্ঠীর সদস্য ছিলেন, যারা নেপালের রাজপরিবারের তাদের যোগসূত্র আছে বলে দাবি করতেন। সুখরাজ মহারাজ নেপালের রাজসভায় চাকরি করাবস্থায় ক্লাসিক্যাল ড্যান্সের প্রতি আগ্রহী হন, এবং পরবর্তীতে ভরতনাট্যম ও নাট্যশাস্ত্র নিয়ে নিবিড় অধ্যয়ন সম্পন্ন করেন। কত্থক নাচ অনুশীলন করে তিনি নাচ পরিবেশনাতেও অত্যন্ত দক্ষ হয়ে ওঠেন। পরবর্তীতে কত্থক নাচ পরিবেশনই তার নেশা ও পেশাতে পরিণত হয় এবং সেই ধারাবাহিকতায় শিল্পী পরিবার থেকে উঠে আসা এক নারীর সাথে তিনি বিবাহবন্ধনে আবদ্ধ হন। নাচের প্রতি তার এই তীব্র আবেগ তিনি তার তিন কন্যা- অলকানন্দ, তারা, ধন্য ও দুই পুত্র- চাউবি ও পাণ্ডের মাঝে ছড়িয়ে দেন।

তথ্যসূত্র

বহিঃসংযোগ

বিষয়শ্রেণী:১৯২০-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:২০শ শতাব্দীর ভারতীয় নৃত্যশিল্পী
বিষয়শ্রেণী:কত্থক নৃত্যশিল্পী
বিষয়শ্রেণী:পশ্চিমবঙ্গের নৃত্যশিল্পী
বিষয়শ্রেণী:ভারতীয় নৃত্য পরিচালক
বিষয়শ্রেণী:ভারতীয় নারী শাস্ত্রীয় নৃত্যশিল্পী
বিষয়শ্রেণী:ভারতীয় নারী নৃত্য পরিচালক
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
বিষয়শ্রেণী:কলকাতার শিল্পী
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:শিল্পকলায় পদ্মভূষণ প্রাপক
বিষয়শ্রেণী:সংগীত নাটক অকাদেমি ফেলোশিপ প্রাপক
বিষয়শ্রেণী:পশ্চিমবঙ্গের নারী শিল্পী
বিষয়শ্রেণী:২০শ শতাব্দীর ভারতীয় নারী শিল্পী